text: Rusk, regn og forhøjet vandstand venter hele tirsdag
  02 februar 2016 kl. 05.38
  Blæst med vindstød af stormstyrke, regn og forhøjet vandstand ved vestkysten. Sådan lyder vejrudsigten for tirsdag, hvor Syd- og Sønderjyllands Politi opfordrer til at parkerede biler med Fanø-færgen i Esbjerg flyttes inden højvande kl. 21.
  Der er varsel om  forhøjet vandstand ved Vadehavet. Højeste vandstand ventes i Esbjerg tirsdag kl. 9 mellem 2.45 og i aften helt op til 2,8 meter kl. 21.
  Syd- og Sønderjyllands Politi opfordrer til at parkerede biler ved Fanø-færgen i Esbjerg flyttes inden højvande.
  - Det er klogt at flytte bilen for en sikkerheds skyld med den varslede vandstand, siger vagtchef Søren Strægaard til TV SYD tirsdag morgen.
  Der advares også om forhøjet vandstand på Rømø og ved Vidåen.
  Hverken Syd- og Sønderjyllands politi eller Sydøstjylland Politi melder om skader eller problemer som følge af nattens blæst.
  Dog advares bilisterne på Vejle Fjordbroen og den nye Lillebæltsbro om kraftige vindstød.
  Grundet oversvømmelse er Tarphagevej, rute 463 mellem Billum og Esbjerg spærret i begge retninger. Omkørsel via Varde. #politidk
  
  